Oostfreesch Platt

Oostfreesch Platt (up Oostfreesch ook: Oostfreesk Platt) is dat Platt, dat in Oostfreesland proot word. 

Vun öllers weer dor in Oostfreesland nich Platt, man Oostfreesch proot. Man in’t 15. Johrhunnert hebbt de Lüüd dann anfungen, Platt to proten un mit de Tiet is dat ole Oostfreesch dann unnergahn. Blots an een Steed hett de oll Spraak överleevt: dat is dat Saterfreesch in't Saterland in Ollnborg. 

Wiel dat Platt eerst later na Oostfreesland kweem, is dat Platt dor ’n bietje anners as de anner Plattdüütsche Dialekten. De Spraakwetenschop kann den freeschen Infloot noch wiesen un seggt dann, dat dat Platt in Oostfreesland en freesch Substraat hett. Ollfreesche Woorden sünd bi Vörbild Gulf ‚Deel vun’t Gulfhuus‘, Heff ‚Wattensee‘, Jier un anner. To de ollfreesche Woorden gifft noch besünners ollsassische Woorden, de in anner Dialekt meest all utstürven sünd. Bispölen sünd fuul ‚smuddelig‘, quaad ‚böös‘ un Penn ‚Schrievfedder‘.

Ok dat Nedderlandsche hett op de Spraak inwarkt. In Delen van Oostfreesland weer Nedderlandsch de Spraak van de Kark un de Pastor hett op nedderlandsch predigt. Un vandaag hett noch mennigeen Familie in Oostfreesland en nedderlandsche Bibel to Huus. Bispöölwoorden mit nedderlandsche Uursprung sünd Bahntje, Patries ‚Rapphohn‘, Taal ‚Spraak‘ un Ühr ‚Stünn‘.

Dat Plattdüütsch in Oostfreesland ännert sük en bietje, wenn man van West na Oost geiht. Besünners in d’ Westen van de Kuntrei (as in’t Rheiderland) gifft dat de starke nedderlandsche Infloot. Dat word in Oosten en bietje minner. Ook gifft dat en paar anner Worden un anner Utprotens. So seggen de Lü in d' Westen faken neet, in d’ Oosten meestied nich.

In dat Harlingerland in d’ Oosten van Oostfreesland geiht dat oostfreesk Platt langsam in dat Jerverske un dat Noord-Ollnborger Platt över. Dat sücht man daaran, dat de Harlingerlanners al snacken, waar de anner Oostfresen noch proten. Ook word in’d Harlingerland nett as in anner plattdüütsche Dialekten de Mehrtall al up -t billt („Wi snackt Platt“). De anner Oostfresen maken dat up -en („Wi proten Platt“).

 Grammatik 

 Substantiv

 Fall  Eentall  Mehrtall   he  se  dat  he  se  dat NominativObjektiv de Mann  de Froo (ok Frau)  dat Huus  de Mannlüü (ok Mannen)  de Froolüü (ok Fraulüü, Froen of Frauen)  de Husen

 Weblinks 
 Vereen Oostfreeske Taal (plattdüütsch, hoochdüütsch)

Kategorie:Plattdüütsch
Kategorie:Spraakvarietät
Kategorie:Oostfreesland

 Borns